recursal/SuperWikiNEXT-32B huggingface dataset:
**ஜீவாத்மா** அல்லது **ஜீவன்** (Sanskrit: जीव, jīva, alternate spelling jiwa; Hindi: जीव, jīv, alternate spelling jeev): சத்துவ குணம் குறைந்த மாயையில், பிரம்மத்தின் பிரதிபலிப்பதால் ஜீவாத்மா தோன்றுகிறான். இதற்கு அடிப்படையான அவித்தையான அந்தக்கரணம் சத்வகுணத்தின் குறைவால் ஞானமும், சக்தியும் சிறிதாக இருப்பவனாக ஜீவன் தோன்றுகிறான். இதனாலேயே கட்டுப்படாத பிரம்மம், கட்டுப்பட்ட ஜீவனாகத் தோன்றுகிறான்.

ஜீவாத்மாவின் குணங்கள்
---------------------

அந்தகரணங்களின் மாறுபாடுகளே மாயையின் பரிமாண மாறுதல்கள்தான் ஜீவாத்மா. அவை இச்சை, முயற்சி, வெறுப்பு, சுகம்-துக்கம் முதலியவைகள். இவை தோன்றுவதால் ஜீவன், *நான் அனுபவிப்பவன்* , *நான் செய்பவன்*, *பாக்கியவான்* , *துர்ப்பாக்கியவான்* என்றெல்லாம் சொல்லும்படி மாற்றங்கள் நிகழுகின்றன.

நீரில் தோன்றும் நிலவு, நீர் அசைகையில் அசைவது போலத் தோன்றும். பார்ப்பவரும் நிலா அசைகிறது என்று சொல்லக்கூடும். அதே போல, மனதில் உண்டாகும் பிரதிபிம்பம் சலனப்படுவதாகவு, மாறுவதாகவும் சொல்லும்படி இருக்கிறது. இதனாலேயே சீவன் உலகில் சஞ்சாரம் செய்வதாகவும் சொல்கின்றனர். சீவாத்மா தான் செய்த புண்ணிய-பாவங்களுக்கு ஏற்ப, உலகிலிருந்து இறப்பதாகவும், பிறப்பதாகவும், சொர்க்கத்திற்கும் நரகத்திற்கும் அலைவதாகவும், தேவயானம், பித்ருயானம் என்ற ஒளி மிகுந்த வழியிலும், இருளடைந்த வழியிலும் போவதாகவும், வருவதாகவும் சொல்கிறார்கள்.

ஜீவாத்மாவின் இலக்குகள்
----------------------

ஜீவன் இந்த உலகத்திலும், மற்றைய உலகங்களிலும் திரியும் செயல்கள் நடக்கின்றன. சீவனுக்கு அறிவும், திறமையும் குறைவாகக் காணப்படுகிறது. அதனால் விருப்பு, வெறுப்புக்கள் ஏற்படும்பொழுது விரும்பியதை அடையமுடியாமலும், வெறுப்பதை ஒதுக்க முடியாமலும் துக்கப்படுகிறான். அப்போது தன் ஆசைகளை நிறைவேற்றிக் கொள்ள இறைவனை துதிக்கிறான்.

இறைவனின் கருணையால் தொழில், செல்வம், புகழ், மனைவி, மக்கள் இன்னபிற உலக வாழ்க்கை நலன்களையும் அடைந்து சுகமாக வாழ்கிறான். மற்றும் இம்மைப் பயனுடன் மறுமை நலமான சொர்க்க வாழ்வையும் கூட அடைகிறான்.

ஜீவாத்மாவின் முடிவான இலக்கு
---------------------------

ஆத்ம ஞானம் அடைந்த ஜீவன் எந்த பயனையும் எதிர்பாராமல் ஆசையற்றவனாய் இறைவனை தியானிப்பதன் மூலம் அவருடைய கருணைக் கொடையால் மனத்தூய்மைப் பெற்று குருவிடம் வேத வேதாந்தக் கல்வி கேள்விகளுக்கு தகுதியுடையவனாகி, ஆத்ம ஞானம் பெற்று சீவமுக்தி நிலை அடைந்து, இறப்பிற்குப்பின், பிறவியில்லாப் பெருவாழ்வு எனும் விதேக முக்தி அடைதலே ஜீவாத்மாவின் முடிவான இலக்காகும்.

மேற்கோள்கள்
-----------

1. ↑  Bhagavad Gita 7.5 பரணிடப்பட்டது 2007-03-01 at the வந்தவழி இயந்திரம் "Besides these, O mighty-armed Arjuna, there is another, superior energy of Mine, which comprises the living entities [jiva] who are exploiting the resources of this material, inferior nature."

வெளி இணைப்புகள்
---------------

* சீவாத்மா
* சீவாத்மா
* சீவாத்மாவும் பரமாத்மாவும் பரணிடப்பட்டது 2010-02-08 at the வந்தவழி இயந்திரம்
* பிரம்ம சூத்திரம் கூறும் சீவாத்மா
* 'Jiva' - usage in Bhagavata Purana பாகவத புராணம் எடுத்துரைக்கும் சீவன் பரணிடப்பட்டது 2007-01-01 at the வந்தவழி இயந்திரம்
* Terms 'jiva' and 'soul' in Western and Eastern philosophy and religion (ஆங்கிலம்) (செக் மொழி)
**அஹம் பிரம்மாஸ்மி** (Aham Brahmasmi) (சமசுகிருதம்:अयम् आत्मा ब्रह्म) என்பது `நான் பரம்பொருளாக இருக்கிறேன்` என்று பொருள்படும் மகாவாக்கியம் ஆகும் (பிரகதாரண்யக உபநிடதம் (1.4.10). அத்வைத மரபில் தத்துவமசி என்ற மகாவாக்கியம் உபதேச வாக்கியம் என்றும், `அஹம் பிரம்மாஸ்மி` என்ற மகாவாக்கியம் அனுபவ வாக்கியம் என்றும் அத்வைத வேதாந்திகள் கூறுகின்றனர்.

இங்கும் அஹம் என்பது சீவ சைதன்னியத்தையும், பிரம்மம் என்பது பிரம்ம சைதன்னியத்தையும் குறிப்பிடுவதால் அவைகளின் ஒருமையை பாகலட்சணையின் மூலம் விசாரணை செய்து தத்துவமசி என்ற மகாவாக்கியத்தின் விசயத்தில் விவரித்து இருப்பதை போன்றே `அஹம் பிரம்மாஸ்மி` என்ற மகாவாக்கியத்தின் பொருளை அறிந்து கொள்ளவேண்டும். துறவற வாழ்வை மேற்கொள்ளும் துறவிகளுக்கு மகா வாக்கியங்களின் கருத்து விரிவாக விளக்கப்படுகிறது.

பிற மகா வாக்கியங்கள்
--------------------

* **பிரக்ஞானம் பிரம்ம** (प्रज्ञानं ब्रह्म) - "பிரக்ஞையே(அறிவுணர்வே) பிரம்மன்" (ரிக் வேதத்தின் ஐதரேய உபநிடதம்)
* **அயம் ஆத்மா பிரம்ம** (अयम् आत्मा ब्रह्म) - "இந்த ஆத்மா பிரம்மன்"(அதர்வண வேதத்தின் மாண்டூக்ய உபநிடதம்)
* **தத் த்வம் அஸி** (तत् त्वं असि) - "அது (பிரம்மம்) நீ" (சாம வேதத்தின் சாந்தோக்கிய உபநிடதம்)

உசாத்துணை
---------

* பிரகதாரண்யக உபநிடதம் Brihadaranyaka Upanishad complete PDF ebook

வெளி இணைப்புகள்
---------------

*

இதனையும் காண்க
--------------

* மகாவாக்கியங்கள்
**ரோகிணி** 1953 ஆம் ஆண்டு வெளிவந்த தமிழ்த் திரைப்படமாகும். மாதுரி தேவியின் மதராஸ் ஆர்ட் புரொடக்சன்சு தயாரிப்பில், கமல் கோஷ் இயக்கத்தில் வெளிவந்த இத்திரைப்படத்தில் எஸ். வி. ரங்கராவ், சகஸ்ரநாமம் மற்றும் பலரும் நடித்திருந்தனர். இத்திரைப்படம் தமிழ், தெலுங்கு மொழிகளில் வெளியானது. இது பங்கிம் சந்திர சட்டர்ஜியின் கிருஷ்ணகாந்தின் உயில் என்ற வங்க மொழிப் புதினத்தின் தழுவல். இப்படம் 5 நவம்பர் 1953 இல் வெளியாகி வணிக ரீதியாக தோல்வியடைந்தது.

கதை
---

செல்வந்தர் ஒருவர் தன் சொத்தை தன் மீது வெறுப்பு கொண்ட மகனுக்குத் தர விருப்பமில்லாமல் தன் விதவைத் தங்கைக்குத் (ரோஹிணி) தர விழைகிறார். செல்வந்தரின் மகன் ரோஹிணியை ஏமாற்றி, அசல் உயிலை எடுத்துக் கொண்டு போலி உயிலை வைத்துவிடுகிறார். செய்தியறிந்த ரோஹிணி, போலியை அசல் மூலம் மாற்ற முயற்சிக்கிறாள். இடையிடையே ஆள்கடத்தலும், கொலையும் நிகழ்கின்றன.

நடிகர்கள்
---------

*தி இந்து*வில் இருந்து பெறப்பட்ட தரவுகளின்படி:

* எஸ். வி. ரங்கராவ்
* மாதுரி தேவி
* எஸ். ஏ. நடராஜன்
* எஸ். வி. சகஸ்ரநாமம்
* ராஜசுலோசனா
* ஜி. வரலட்சுமி
* சி. கே. சரஸ்வதி
* டி. பி. முத்துலட்சுமி
* லங்கா சத்யம்

தயாரிப்பு
---------

ரோஹினி வங்மொழியில் பாங்கிம் சந்திர சட்டர்ஜியால் எழுதப்பட்ட கிருஷ்ணகாந்தர் உயில் (கிருஷ்ணகாந்தின் உயில்) என்ற புதினத்தைத் தழுவி எடுக்கப்பட்டது. இது கமல் கோஷால் இயக்கப்பட்டது. படத்தை மெட்ராஸ் ஆர்ட் புரொடக்ஷன்ஸ் பதாகையின் கீழ் எஸ். முகர்ஜி தயாரித்தார். திரைக்கதையை எஸ். டி. சுந்தரம் எழுதியுள்ளார். ஏ. மருதகாசி பாடல்களை எழுத, கே. வி. மகாதேவன் மற்றும் டி. சி. தத் ஆகியோருடன் ஜி. ராமநாதன் இசையமைத்தார். கோஷ் மேற்பார்வையில் பி. எல். ராய் மற்றும் எச். எஸ். வேணு ஒளிப்பதிவு செய்தனர். ஹிராலால் நடனத்தை அமைத்தார். படத்தின் நீளம் 16,835 அடி (5,131 மீ)

வரவேற்பு
--------

ரோஹினி 5, நவம்பர், 1953 இல் வெளியானது. திரைப்பட வரலாற்றாசிரியர் ரேண்டோர் கையின் கூற்றுப்படி, திரைப்படம் வணிக ரீதியாக வெற்றியடையவில்லை. இருப்பினும், அவர் கதைக்களம், ஒளிப்பதிவு, இயக்கம் மற்றும் நடிகர்களின் நடிப்பைப் பாராட்டினார்.

மேற்கோள்கள்
-----------

1. 1 2 3 4  Randor Guy (19 January 2013). "Rohini 1953". *தி இந்து* இம் மூலத்தில் இருந்து 15 April 2017 அன்று. பரணிடப்பட்டது.. .
2. ↑  Film News Anandan (2004) (in Tamil). *Sadhanaigal Padaitha Thamizh Thiraipada Varalaru*. Sivagami Publishers.. பார்த்த நாள்: 15 April 2017.
3. ↑  "Rohini". *இந்தியன் எக்சுபிரசு*: pp. 3. 5 November 1953. .
பாக்கித்தானின் தேசிய உலர்தாவரகம் என்பது பாகிஸ்தான் வேளாண் ஆராய்ச்சி மையத்தால் நிர்வகிக்கப்படும் ஒரு உலர்தாவரகமாகும். இது பாகிஸ்தானிலுள்ள இஸ்லாமபாத்தில் அமைந்துள்ளது.

வரலாறு
------

1912 மற்றும் 1959 ஆம் ஆண்டின் இடையில் டாக்டர் ரால்ப் ரண்டிலஸ் ஸ்டீவர் என்பவரால் விரிவான அளவில் சேகரிக்கப்பட்ட தாவர மாதிரிகளின் தொகுப்பை அடிப்படையாகக் கொண்டு, 1974 ஆம் ஆண்டு இஸ்லாமாபாத்தின் தேசிய வேளாண் மையத்தில் ஆரம்பிக்கப்பட்டு பின்னர், தேசிய உலர்தாவரகத்துக்கு கையளிக்கப்பட்டது. 
தற்போது 100,000 க்கும் மேற்பட்ட மாதிரிகள் கொண்டுள்ள இதன் பெரும்பாலான மாதிரிகள் பாகிஸ்தான், இந்தியா, ஆப்கானிஸ்தான் மற்றும் மத்திய ஆசியாவைச் சேர்ந்தவையாகும். 1970 ஆம் ஆண்டில், நசீர் மற்றும் எஸ்.ஐ.அலி (கராச்சி பல்கலைக்கழகம்) ஆகியோரால் பாக்கித்தானின் தாவரங்களை வகைப்படுத்தும் பணி தொடங்கியது. இது 2021 ஆம் ஆண்டில் நிறைவடைந்துள்ளது. இதனடிப்படையில் 6000 க்கும் மேற்பட்ட இனங்களாக வகைப்படுத்தப்பட்டுள்ளது. இம்மையத்தில், தாவரங்கள் மாக்னோலியோபைட்டுகளாக (டைக் காட்டிலிடைன்ஸ் மற்றும் மோனோகாட்டிலடன்ஸ்இ ஜிம்னோஸ்பெர்ம்கள் மற்றும் டேரிடோபைட்டுகள் (பெர்ண்ஸ்) ஆகியவையாக பிரிக்கப்படுகின்றன. இவை குடும்பம் இ பேரினம் மற்றும் சிற்றின மரபுவாரியாக வைக்கப்படுகின்றன. இனங்கள் அகர வரிசையில் ஒழுங்கமைக்கப்பட்டுள்ளன.

மேலும் காண்க
------------

* List of botanical gardens in Pakistan
* List of herbaria

மேற்கோள்கள்
-----------

1. ↑  Tribsch, Andreas; Frahm, Jan-Peter; Eggers, Jens (February 2002). Schmid, Rudolf. ed. "Lexikon deutschsprachiger Bryologen". *Taxon* **51** (1): 221. doi:10.2307/1555001. .
2. ↑  "தேசிய ஹெர்பேரியம், பாகிஸ்தான்".
**கோரக்கர்** (*Korakkar*) என்பார் தமிழக சித்தர் ஆவார். இவர் தமிழ்நாட்டின் புகழ்பெற்ற 18 சித்தர்களில் ஒருவர். இவர் சித்தர்களான அகத்தியர் மற்றும் போகர் ஆகியோரின் மாணவராக இருந்தார். போகரின் பல்வேறு படைப்புகளில் கோரக்கர் குறித்துக் குறிப்பிடப்பட்டுள்ளது. இவரது ஜீவ சமாதி தமிழ்நாட்டின் நாகப்பட்டினம் மாவட்டத்தின் வடக்கு பொய்கை நல்லூரில் உள்ளது. இவர் தமது இளம் வயதினை கோவையில் உள்ள வெள்ளியங்கிரி மலையில் கழித்தார். இவரது பிறப்பிடம் எனினும் வடநாட்டில் திருத்தலமான புருடன்குடி எனப்படும் இன்று பாகிஸ்தானில் உள்ள பெஷாவர் நகரத்தில் அமைந்து உள்ளது. இவர் கள்ளர் குலத்தை சேர்ந்தவர்.

கோரக்கரின் தொடர்புடைய பிற மடங்களாகப் பேரூர், திருச்செந்தூர் மற்றும் இலங்கையில் உள்ள திருக்கோணமலை உள்ளது. கோரக்கர் குகைகள் சதுரகிரி மற்றும் கொல்லி மலைகளில் காணப்படுகின்றன. மற்ற சித்தர்களைப் போலவே, கோரக்கர் மருத்துவம், தத்துவம் மற்றும் ரசவாதம் குறித்த பாடல்களையும் எழுதியுள்ளார்.

இவரது படைப்புகளாகக் *கோரக்கர் மலாய் வாகதம்* (*கோரக்கரின் மலை மருந்துகள்*), *மலாய் வகாடம்*, *கோரக்கர் வைப்பு*, *காலமேகம்*, *மராலி வரதம்*, *நிலாயோடுகம்*, *சந்திரா ரெகாய் நூல்* மற்றும் பல உள்ளன.

கோரக்கர் எதிர்கால நிகழ்வுகளை முன்னறிவித்து *சந்திரரேகை* நூலில் எழுதியுள்ளார். இவர் கணித்த அத்தகைய ஒரு நிகழ்வு என்னவென்றால், மக்கள் கடவுள் மீதான நம்பிக்கையை இழக்கும்போது போகர் மீண்டும் உலகில் பிறப்பார்.

இவர் நீண்ட காலம் தங்கியிருந்த கோரக்கரின் குகை தமிழ்நாட்டின் சதுரகிரி என்ற கிராமத்தில் அமைந்துள்ளது.

மேற்கோள்கள்
-----------

1. ↑   *தோற்றக் கிரம ஆராய்ச்சியும் சித்த மருத்துவ வரலாறும்*. 1978. பக். 317. .
2. ↑   *ஆலயமணிகள்*. 1996. பக். 47. .
3. 1 2  White, David Gordon (2007) [1996]. *The Alchemical Body: Siddha Traditions in Medieval India*. University of Chicago Press. பக். 111. பன்னாட்டுத் தரப்புத்தக எண்:978-0-22614-934-9. .
**பூமன் ஆந்தை** (உயிரியல் பெயர்: *Bubo zeylonensis leschenaulti*) என்பது பழுப்பு மீன் ஆந்தையின் துணை இனமாகும். இப்பறவை இந்தியாவில் இருந்து மியான்மர் வழியாக மேற்கு தாய்லாந்து வரையான பகுதியை வாழ்விடமாக கொண்டுள்ளது. இலங்கையில் இப்பறவையை '''ஊமத்தம் கூகை''' என்று அழைப்பர்.

விளக்கம்
--------

பூமன் ஆந்தை சற்று பருமனான ஒரு ஆந்தை ஆகும். இது சுமார் 56 செ.மீ. நீளம் இருக்கும். இதன் அலகு பசுமை தோய்ந்த வெளிர் மஞ்சள் நிறத்தில் இருக்கும். விழிப்படலம் நல்ல பொன் மஞ்சள் நிறத்தில் இருக்கும். இதன் கால்கள் ஆழ்ந்த மஞ்சள் அல்லது பசும் நிறத்தில் இருக்கும். இந்த ஆந்தை கருஞ் சிவப்புக் கலந்த பழுப்பு நிறத்தில் இருக்கும். தலையில் கொம்புகள் போன்ற மயிர் குஞ்சங்கள் இருக்கும். உடலின் மேற் பகுதியில் நெருக்கமாக கறுப்புக் கோடுகள் காணப்படும். உடலின் கீழ்ப்பகுதி மஞ்சளும், இளஞ்சிவப்பும் தோய்ந்த வெண்மையான நிறத்தில் இருக்கும். நெளி நெளியான பழுப்பு நிறக் குறுக்குப் பட்டைக் கோடுகளும், பெரிய கறுப்புக் கோடுகளும் காணப்படும். தொண்டையும் முன் கழுத்தும் எத்தகைய கறையும் இன்றி நல்ல வெண்மை நிறத்தில் இருக்கும். கால்களில் தூவி போர்வை இருக்காது.

பரவலும் வாழிடமும்
-----------------

இப்பறவை இந்தியாவில் இருந்து மியான்மர் வழியாக மேற்கு தாய்லாந்து வரையான பகுதியை வாழ்விடமாக கொண்டுள்ளது. இப்பறவை சமவெளிகளில் நீர்வளம் மிகுந்த பகுதிகளில் அடர்ந்த மாந்தோப்புகளிலும், சாலை ஓரங்களில் உள்ள பெரிய மரங்களிலும் காண இயலும். நீலகிரி, பழனி மலைகளில் 1144 மீட்டர் உயரம் வரைக் காணப்படுகின்றன.

நடத்தை
------

பூமன் ஆந்தையானது நீர்நிலைகளை அடுத்து உள்ள மரங்களிலோ, பாறைகளிலோ அமர்ந்தபடி நீர்ப்பரப்பை நோட்டமிட்டபடி சமயம் வாழ்க்கும்போது மீனைப் பிடிக்கும். நீர்பரப்பை ஒட்டி குறுக்கும் நெடுக்குமாக பறந்து மீனைப் பிடிப்பதும் உண்டு. நீரில் பாயாமல் மீன்களைக் கால்களால் இலாவகமாகப் பற்றிப் பிடிக்கும். ஆழமற்ற நீரில் இறங்கி நீராடும் பழக்கம் இதற்கு உண்டு. இதன் முதன்மை உணவில் மீன், தவளை, நண்டு போன்றவை உள்ளன. 'பூம்ம், பூம்ம்' எனக் கொஞ்ச நேரத்திற்கு ஒருமுறை கத்தும்.

இனப்பெருக்கம்
-------------

இவை திசம்பர் முதல் மார்ச் வரை இனப்பெருக்கம் செய்கின்றன. மாமரங்கள், அத்தி மரங்கள், அரச மரங்கள், ஆல மரங்கள், குங்கிலிய மரம் மற்றும் தாழ்நில காடுகளில் உள்ள மற்ற பெரிய மரங்களில் நிழலான இடங்களில் கூடு கட்டுகின்றன. பெரிய மரக்கிளைகளின் பிரிவில் உள்ள பொந்துகளிலும் பாறைகளிடையேயான பிளவிலும் பாழடைந்த கட்டிடங்களிலும் ஒன்றி அல்லது இரண்டு முட்டைகள் இடும். பொதுவாக நீரிநலைக்கு அருகிலேயே இனப்பெருக்கம் செய்யும். அடைகாத்தல் 38 நாட்கள் அல்லது சற்றே குறைவாக இருக்கும். குஞ்சுகள் வளர ஏழு வாரங்கள் ஆகும். குஞ்சுகள் வளர்ந்து முதிர்ந்த பறவைகளுக்கு உரிய அடர்த்தியான நிறத்தை அடைய மூன்றாண்டுகள் ஆகும்.

மேற்கோள்கள்
-----------

1. ↑  Temminck, C. J. (1838). "Hibou Leschenault. *Strix Leschenault*". *Nouveau recueil de planches coloriées d'oiseaux : pour servir de suite et de complément aux planches enluminées de Buffon, édition in-folio et in-4⁰ de l'Imprimerie royale, 1770*. **II**. Paris, Strasbourgh, Amsterdam: F. G. Levrault, Legras Imbert et Comp.. .
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 264-266.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:77
**பவுண்டரீகபுரம் சோமநாதசுவாமி கோயில்** கும்பகோணம் காரைக்கால் சாலையில் ஆண்டலாம்பேட்டை என்ற ஊரிலிருந்து தெற்கே 2 கிமீ தொலைவில் அமைந்துள்ளது. தற்போது பவுண்டரீகபுரம் என்றழைக்கப்பட்டாலும் இவ்வூருக்கு ஏனாதிமங்கலம் என்ற பெயரும் உண்டு.

அமைப்பு
-------

கிழக்கு நோக்கிய இக்கோயில் கருவறை, அர்த்த மண்டபம், மகாமண்டபம், ஆகியவற்றுடன் விளங்குகிறது. கருவறையில் இறைவன் லிங்கத்திருமேனியாகக் காணப்படுகிறார். மகாமண்டபத்தை ஒட்டி தெற்கு நோக்கிய சன்னதியில் அம்மன் சன்னதி உள்ளது.

காலம்
-----

இக்கோயில் பிற்கால சோழர் காலத்தை சேர்ந்ததாக விளங்குகிறது. முதலாம் குலோத்துங்க சோழன் காலத்தைச் சார்ந்ததாகக் கொள்ளலாம். சுங்கம் தவிர்த்த சோழன், சோழன் திரிபுவனசக்ரவர்த்தி என்றெல்லாம் சிறப்புப்பெயர் பெற்றவன் குலோத்துங்கன்.

சிற்பங்கள்
----------

கோயிலின் நுழைவுவாயிலின் வலப்புறம் அதிகார நந்தியும், இடப்புறம் சிவபெருமான் அருச்சுனனுக்குப் பாசுபதம் வழங்கும் கதையை நினைவூட்டும் வகையில் கிராதார்ஜுன வடிவையும் தேவக்கோட்டத்தில் காணலாம். கங்கைகொண்ட சோழபுரம் போன்று சண்டேசுவர அனுக்கிரகமூர்த்தி சிற்பமும் ஒரு தேவக்கோட்டத்தில் காணப்படுகிறது. மேலும் கோட்டத்தில் காணப்படும் சிற்பங்களில் பல உடைந்தும் காணப்படுகின்றன.

மேற்கோள்கள்
-----------

1. 1 2 3  கி.ஸ்ரீதரன், பவுண்டரீகபுரம் சோழர் காலத் திருக்கோயில், தினமணி, 30.1.2015
**தவச்சிறீ சார்லஸ் விஜயரத்தினம்** , இலங்கையைச் சேர்ந்த மனித உரிமைக்கான மற்றும் பெண்கள் நல சமூக ஆர்வலர் மற்றும் பெண்கள் ஆவார். இவர் கிளிநொச்சி மாவட்ட மகளிர் அபிவிருத்தி சம்மேளனத்தின் இணை நிறுவனர் ஆவார், இந்த நிறுவனமானது, ஒரு அரச சார்பற்ற தன்மையுடன் உளவியல், சமூக ஆதரவு மற்றும் சேவை பயனர்களுக்கான சமூக ஒருங்கிணைப்பு திட்டங்களை வழங்குகிறது. மூன்று தசாப்தங்களுக்கும் மேலாக சமூக சேவையை வழங்கி வரும் இவர்,இலங்கையில் நன்கு அறியப்பட்டவர் அக்டோபர் 2013 இல், அவர் அமைதிக்கான முன்மாதிரி விருதை வென்றார்.

சுயசரிதை
--------

கிளிநொச்சியில் உள்ள ஒரு கிராமத்தில் பிறந்து வளர்ந்த இவரது குழந்தைப் பருவத்தில் இருந்தே இவரது குடும்பம் கடுமையான வறுமை மற்றும் பஞ்சங்களைச் சந்தித்தது மேலும் அவரது குழந்தைப் பருவத்தின் பெரும்பகுதியை இலங்கை உள்நாட்டுப் போருக்கு மத்தியில் கழித்துள்ளார்.

தொழில்
------

இலங்கையின் உள்நாட்டுப் போரினால் ஏற்பட்ட பேரழிவு மற்றும் வலியை அனுபவித்துள்ள இவர், தனது சமூகத்தில் குரல் கொடுக்க யாரும் இல்லாதவர்களுக்காகவும், கஷ்டங்களால் பாதிக்கப்பட்டவர்களுக்காகவும் போராடியுள்ளார். அனாதைகள் மற்றும் பின்தங்கிய குழந்தைகளுக்கு ஆரம்ப கல்வியை பயிலவும்,  ஊட்டச்சத்து குறைபாடுள்ள குழந்தைகளைக் கொண்ட குடும்பங்களுக்கு தகுந்த சத்துள்ள ஆகார வசதிகளை பெற்றுக்கொடுக்கவும், பிறப்புச் சான்றிதழ்கள், இறப்புச் சான்றிதழ்கள் மற்றும் நில உரிமை ஆவணங்கள் போன்ற அத்தியாவசிய சட்டப்பூர்வ ஆவணங்களைப் பெறவும் என பல்வேறு வழிகளில் அந்த சமூகங்களுக்கு உதவியுள்ளார்.

மகளிர் குழுவின் தலைவியாக இருந்த அனுபவத்தைக் கொண்டே, கிளிநொச்சி மாவட்ட மகளிர் அபிவிருத்திச் சம்மேளனத்தை உருவாக்கி, சேவைப் பாவனையாளர்களுக்கு உளவியல் ஆதரவையும் சமூக ஒருங்கிணைப்புத் திட்டங்களையும் வழங்குவதற்கு உதவியுள்ளார்.

இத்தகைய முப்பத்தி மூன்று வருட சேவைகளை அங்கீகரிக்கும் பொருட்டு 2013 ம் ஆண்டு அக்டோபர் மாதம் தாய்லாந்தின் பாங்காக்கில், ஐக்கிய நாடுகளின் மேம்பாட்டுத் திட்டம் (UNDP) நடத்திய N-சமாதான விருதுகள் விழாவில் பெண்களின் வாழ்க்கையை மேம்படுத்தும் அடிமட்ட சமூக சேவகர் என்ற தலைப்பில் விருது அளித்து கௌரவிக்கப்பட்டார்.    மனிதநேயத் துறையில் முன்மாதிரி விருதை வென்ற ஒரே இலங்கையரும் இவரே.

மேற்கோள்கள்
-----------

1. 1 2  "Lankan wins 2013 N Peace Award – "(in பிரிட்டிஷ் ஆங்கிலம்). பார்க்கப்பட்ட நாள் 2020-12-31.
2. 1 2  "Sri Lankan Woman Receives International Peace Award | Search for Common Ground". *www.sfcg.org*. பார்க்கப்பட்ட நாள் 2020-12-31.
3. ↑  "Women peace activists in Asia take center stage at UNDP gala award event - World". *ReliefWeb* (in ஆங்கிலம்). பார்க்கப்பட்ட நாள் 2020-12-31.
4. ↑  "100 Asian peace champions gather to honor women heroes from conflict zones". *UNDP in Asia and the Pacific* (in ஆங்கிலம்). Archived from the original on 2020-10-17. பார்க்கப்பட்ட நாள் 2020-12-31.
5. ↑  "Where are Sri Lanka's role models?". *The Morning - Sri Lanka News* (in அமெரிக்க ஆங்கிலம்). 2020-11-21. பார்க்கப்பட்ட நாள் 2020-12-31.
**சரிகா தேவேந்திர சிங் பாகேல்** எனும் **சரிகா சிங்** (*Sarika Devendra Singh Baghel*-பிறப்பு 9 ஆகத்து 1980) ஓர் இந்திய அரசியல்வாதியும் மேனாள் மக்களவை உறுப்பினரும் ஆவார். இவர் இராஷ்ட்ரிய லோக் தளம் கட்சியினைச் சார்ந்தவர். இக்கட்சியின் வேட்பாளராக உத்தரப் பிரதேசத்தில் உள்ள ஹாத்ராஸ் மக்களவைத் தொகுதிக்கு 2009ஆம் ஆண்டு நடைபெற்ற பொதுத்தேர்தலில் போட்டியிட்டு வெற்றி பெற்று பதினைந்தாவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர் இவர் பாரதிய ஜனதா கட்சியில் சேர்ந்துள்ளார்.

இவர் மீண்டும் போட்டியிட ஆக்ரா மக்களவை வேட்பாளராக 2014ஆம் ஆண்டு நடைபெற்ற தேர்தலில் சமாஜ்வாதி கட்சியின் வேட்பாளராகப் பரிந்துரைக்கப்பட்டார். இருப்பினும், கட்சித் தலைவர் முலாயம் சிங் யாதவை முதியவர் என்று இவரது கணவர் கூறியதால், இவர் கட்சியிலிருந்து நீக்கப்பட்டார்.

குடும்பம்
---------

சரிகா தேவேந்திர சிங் பாகேல் மகேந்திர சிங் மற்றும் சிறீமதிக்கு மகளாகப் பிறந்தார். சகுந்தலா தேவி மற்றும் இவர் தேவேந்திர சிங் ஆர்யா பாகேலை மணந்தார். இந்த இணையருக்கு ஒரு மகள் உள்ளார். சரிகா முதுநிலை பட்டாதாரி ஆவார்.

மேற்கோள்கள்
-----------

1. ↑  "Fifteenth Lok Sabha: Members Bioprofile". Lok Sabha.
2. ↑  "UP puts some fresh faces in Parliament". .
3. ↑  "SP Candidate Sarika Baghel expelled from Party for calling Mulayam Old". *IANS*. news.biharprabha.com. பார்க்கப்பட்ட நாள் 8 March 2014.

வெளி இணைப்புகள்
---------------

* சரிகா சிங் பாகேல், அதிகாரப்பூர்வ முகப்புப்பக்கம்
**தங்க தமிழ்ச்செல்வன்** என்பவர் தமிழக அரசியல்வாதியும்,  சட்டமன்ற முன்னாள் உறுப்பினர் ஆவார். இவர் அண்ணா திராவிட முன்னேற்றக் கழகத்தின் சார்பில் ஆண்டிப்பட்டித் தொகுதியில் இருந்து தமிழ்நாடு சட்டமன்றத்துக்கு 2001- 2011, 2016 காலப்பகுதியில் மூன்றுமுறை தேர்ந்தெடுக்கப்பட்டவராவார்.

அரசியல் வாழ்க்கை
----------------

2001 தேர்தலில் ஊழல் வழக்கில் தண்டனை பெற்றதால் ஜெ. ஜெயலலிதா போட்டியிட இயலாத நிலை ஏற்பட்டது. வழக்கிலிருந்து விடுவிக்கப்பட்ட பிறகு ஜெயலலிதா போட்டியிட வசதியாக ஆண்டிப்பட்டி சட்டமன்ற உறுப்பினர் பதவியை இராஜினாமா செய்தார். இதன்பிறகு இவர் இந்திய பாராளுமன்றத்திற்கு ராஜ்ய சபை உறுப்பினராக தேர்ந்தெடுக்கப்பட்டார். ஜெயலலிதா மறைவுக்குப் பிறகு அதிமுக பிளவுபட்ட போது, இவர் டி. டி. வி. தினகரனுக்கு ஆதரவாக செயல்பட்டு வந்தார்.முதலமைச்சர் எடப்பாடி க.பழனிசாமிக்கு அளித்த ஆதரவை திரும்பப்பெற்றதோடு, கிளர்ச்சித் தலைவர் டி. டி. வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால் சபாநாயகர் ப. தனபாலால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். பின்னர் அம்மா மக்கள் முன்னேற்றக் கழகத்தின் கொள்கை பரப்புச் செயலாளராக இருந்தார். அம்மா மக்கள் முன்னேற்றக் கழகத்தின் சார்பில் இந்தியப் பொதுத் தேர்தல், 2019இல் தேனி மக்களவைத் தொகுதியில் போட்டியிட்டு தோல்வியுற்றார். கட்சித் தலைமையுடன் ஏற்பட்ட கருத்துவேறுபாட்டால் அமமுகவில் இருந்து விலகி 2019 சூன் 28 அன்று திமுகவில் இணைந்தார்.

2021 தேர்தலில் அப்போதைய துணை முதலமைச்சர் ஓ. பன்னீர்செல்வத்திற்கு எதிராக போடிநாயக்கனூர் தொகுதியில் போட்டியிட்டு தோல்வியற்றார்.

மேற்கோள்கள்
-----------

1. ↑  Verdict on disqualification of 18 MLAs on June 14; Tamil Nadu on tenterhooks
2. ↑  Echo of poll debacle: AMMK sees many jumping ship
3. ↑  "ஸ்டாலின் முன்னிலையில் திமுகவில் இணைந்தார் தங்க தமிழ்ச்செல்வன்". *செய்தி*. ஒன் இந்தியா. 29 சூன் 2019. பார்க்கப்பட்ட நாள் 30 சூன் 2019.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Datura|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**ஊமத்தை** (தாவர வகைப்பாடு : *Datura stramonium*; ஆங்கிலம் :jimson weed, Thorn Apple ) என்பது ஒரு தாவர இனம். இதன் பூவின் பெயர் **ஊமத்தம்**. இச்செடி மூன்றில் இருந்து ஐந்து அடி நீளம் வளரக்கூடியது. இது பூக்கும் தாவர இனத்தை சேர்ந்தது ஆகும். இதனை ஊமத்தை, உன்மத்தம் என்றும் அழைப்பர். ஊமத்தம் பூ புனல் வடிவில் காணப்படுகிறது. இம்மலர்கள் வெள்ளை, மஞ்சள் மற்றும் கருஞ்சிவப்பு ஆகிய நிறங்களில் காணப்படுகின்றன. இதில் வெள்ளை ஊமத்தை, பொன் ஊமத்தை, கரு ஊமத்தை ஆகிய வகைகளும் காணப்படுகின்றன.

பயன்கள்
-------

ஊமத்தை இலைச் சாறைக் கொண்டு சித்தமருத்துவத்தில் *மத்தன் எண்ணெய்* தயாரிக்கப்படுகிறது. இந்த எண்ணையானது வெட்டுக் காயம், படர்தாமரை, சிரங்கு, கரப்பான், அடிபட்டதால் உண்டான வீக்கம், மதுமோகப் புண்கள், நாளவிபாதப் புண்கள் போன்ற வற்றிற்கு வெளிப் பூச்சாக பயன்படுத்தபடுக்றது.

கூவிரம்
-------

கூவிரம் என்பது சங்ககால மகளிர் குவித்து விளையாடிய மலர்களில் ஒன்று.

கூவிரம் பூவை இக்காலத்தில் ஊமத்தம்பூ என்கின்றனர்.

மேலும் பார்க்க
--------------

* சங்ககால மலர்கள்

மேற்கோள்கள்
-----------

1. ↑  "Datura stramonium information from NPGS/GRIN". Archived from the original on 2008-12-11. பார்க்கப்பட்ட நாள் 16 பெப்ரவரி 2015. `{{cite web}}`: Check date values in: `|accessdate=` (help)
2. ↑  "மாயம் செய்யும் மத்தன் எண்ணெய்". *Hindu Tamil Thisai*. 2023-06-24. பார்க்கப்பட்ட நாள் 2023-06-25.
3. ↑  குறிஞ்சிப்பாட்டு (பாடலடி 55).
**தமிழ்நாட்டு எரிவாயு அகழ்வு எதிர்ப்புப் போராட்டங்கள்** என்று அறியப்படுவது நெடுவாசல், வடகாடு, நல்லாண்டார் கொல்லை உட்பட்ட ஊர்களில் இயற்கை எரிவாயு திட்டங்களைச் செயற்படுத்துவதை எதிர்த்து அந்த ஊர் மக்களாலும், மாணவர்களாலும், பல தரப்பட்டவர்களின் ஆதரவுடன் முன்னெடுக்கப்பட்ட எதிர்ப்புப் போராட்டங்கள் ஆகும். பெப்ரவரி 15 இல் நெடுவாசலில் இருந்து எரிவாயு அகழ்வு செய்யப்படும் என்று ஒன்றிய அரசு அறிவித்ததைத் தொடர்ந்து இருந்து மார்சு தொடக்கம் வரை இந்தப் போராட்டங்கள் தொடர்ச்சியாக நடைபெற்று வருகின்றன. எரிவாயு அகழ்வினால் தங்கள் வேளாண்மையும், நீர் வளங்களும், நலமும், வாழ்முறையும் பாதிக்கப்படும் என்று ஊர் மக்கள் கூறுகின்றார்கள். எரிவாயு அகழ்வு நாட்டின் வருமானத்துக்கும் ஆற்றல் தன்னிறைவு இலக்கை எட்டவும் அவசியாமனது என்றும், எடுக்கப்படும் நிலங்களுக்கு ஈடு வழங்கப்படும் என்றும் ஒன்றிய அரசு கூறுகிறது.

நெடுவாசல் செயற்திட்டத்தை அரசு கைவிடும் என்று ஒன்றிய அமைச்சர்களால் உறுதிகூறப்பட்டதால் நெடுவாசல் மக்கள் இந்தப் போராட்டத்தை நிறுத்தியதாக மார்ச் 12 செய்திகள் கூறுகின்றன. எனினும் வடகாடு உட்பட்ட பிற ஊர்களைச் சேர்ந்த மக்கள் தங்கள் போராட்டங்களைத் தொடர்கிறார்கள்.

மேற்கோள்கள்
-----------

1. ↑  Jency Samuel. "Villagers protest a hydrocarbon project in an agricultural village in Tamil Nadu". பார்க்கப்பட்ட நாள் 12 மார்ச்சு 2017.
2. ↑  "Neduvasal stir ends after talks with ministers". பார்க்கப்பட்ட நாள் 12 மார்ச் 2017. `{{cite web}}`: Check date values in: `|accessdate=` (help)

வெளி இணைப்புகள்
---------------

* நெடுவாசல் போராட்டம் - மீத்தேனை சுவாசிக்க முடியுமா? நிலக்கரியை சாப்பிட முடியுமா?  - (தமிழில்)
* Neduvasal: ‘Full-Time Protesters’ Use Social Media To Whip Up Fears Against Hydrocarbon Project - (ஆங்கில மொழியில்)
**ஆயிரம் பொற்காசுகள்** (*Aayiram Porkaasukal*) 2023 ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். இரவி முருகையா திரைக்கதை எழுதி இயக்கியுள்ளார். ஜிஆர்எம் புகைப்பட நிறுவனம் தயாரித்துள்ள இப்படத்தில் விதார்த், சரவணன் மற்றும் அருந்ததி நாயர் ஆகியோர் முக்கிய வேடங்களில் நடித்துள்ளனர். திரைப்படம் 15 டிசம்பர் 2023 ஆண்டு திசம்பர் மாதம் 15 ஆம் தேதியன்று திரையரங்குகளில் வெளியிடப்பட்டது.

நடிகர்கள்
---------

* விதார்த் தமிழாக
* சரவணன் அணிமுத்துவாக
* அருந்ததி நாயர்
* சியார்ச்சு மரியன் அரிச்சந்திரனாக
* செம்மலர் அன்னம்
* சிந்தா
* கர்ண ராசா
* ஆண்டவனாக பவன்ராச்சு
* வெற்றிவேல் ராசா
* வணக்கம் கந்தசாமி
* பாரதி கண்ணன்

தயாரிப்பு
---------

படத்தின் தயாரிப்பு பணிகள் 2017 ஆம் ஆண்டின் மத்தியில் தொடங்கியது, விதார்த் மற்றும் அருந்ததி நாயர் ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். படத்தின் படப்பிடிப்பு 2018 ஆம் ஆண்டு முழுவதும் தொடர்ந்து 2019 ஆம் ஆண்டு மார்ச்சு மாதம் நிறைவடைந்தது,

வெளியீடு மற்றும் வரவேற்பு
-------------------------

2023 ஆம் ஆண்டு திசம்பர் மாதம் 15 ஆம் தேதியன்று ஆயிரம் பொற்காசுகள் திரைப்படம் தமிழ்நாடு முழுவதும் திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவின் ஒரு விமர்சகர், "நடிகர்களைப் பொறுத்தவரை, சிறப்பாக நடித்து கதாபாத்திரங்களின் தொடர்ச்சி நகைச்சுவையின் தரத்தை உயர்த்துகிறது" என்றார். நடிகர்களைப் பொறுத்தவரை, அனைத்து நடிகர்களும் ஒருமனதாக நன்றாக நடித்துள்ளனர். குறிப்பாக பெரிய வாய்ப்பு கிடைக்காத சின்ன நடிகர்களும் தங்கள் திறமைகளை நிரூபித்துள்ளார்கள் என்றும் குறிப்பிட்டார். *தி சவுத் பர்ஸ்ட்* இணையத்தில் ஒரு விமர்சகர் இவ்வாறு எழுதினார்; "இரவி முருகையாவின் இயக்கம் ஒரு கர்ச்சிக்கும் நகைச்சுவை அல்ல, ஆனால் அது உங்கள் முகத்தில் புன்னகையைக் கொண்டுவரும் காட்சிகளைக் கொண்டுள்ளது" என்ற போக்கில் விமர்சனங்கள் அமைந்துள்ளன. .

மேற்கோள்கள்
-----------

1. ↑  "திரை விமர்சனம்: ஆயிரம் பொற்காசுகள்", *Hindu Tamil Thisai*, 2023-12-25, பார்க்கப்பட்ட நாள் 2023-12-29
2. ↑  "Vidhaarth's next, Ayiram Porkasugal". *The New Indian Express*.
3. ↑  "Vidaarth's next is with Bala's assistant". *The Times of India*. July 31, 2018. .
4. ↑  "ஆயிரம் பொற்காசுகள்". *www.dailythanthi.com*. June 25, 2018.
5. ↑  "Vidharth is getting the midas touch'".
6. ↑  "Arundhathi Nair picks village-based scripts".
7. ↑  "Aayiram Porkaasukal Movie Review : A series of well-acted characters elevates this comedy of errors", *The Times of India*, ISSN 0971-8257, பார்க்கப்பட்ட நாள் 2023-12-29
8. ↑  KR, Manigandan (December 21, 2023). "Aayiram Porkaasukal review: An out-and-out entertainer".

புற இணைப்புகள்
--------------

* இணையதள திரைப்பட தரவுத்தளத்தில் *ஆயிரம் பொற்காசுகள்*
**102 நாட் அவுட்**  (***102 Not Out***) என்பது 2018 ஆண்டைய இந்திய இந்தி மொழி நகைச்சுவை நாடகத் திரைப்படமாகும். உமேஷ் சுக்லா இயக்கிய இப்படத்தில் முன்னணி கதாபாத்திரங்களில் அமிதாப் பச்சன் மற்றும் ரிஷி கபூர் நடித்துள்ளனர். இந்தப்படமானது குஜராத்தி கதாசிரியர் சவும்யா ஜோஷி என்பவர் எழுதிய மேடை நாடகத்தை அடிப்படையாகக் கொண்டது .

அமிதாப் பச்சன் மற்றும் ரிசி கபூர் ஆகியோர் மீண்டும் திரையில் இணைந்து நடிக்க இருப்பதாக அறிவிக்கப்பட்டபோது, அது பரபரப்பை ஏற்படுத்தியது.

*102 நாட் அவுட் 2018 மே 4 அன்று வெளியானது*.

கதை
---

குசராத்திலிருந்து மும்பைக்குக் குடியேறிய பரம்பரையில் பிறந்த 102 வயது தாத்தாரேயா (அமிதாப்) நூறு வயது கடந்த நிலையிலும் மனதளவில் இளமையாக வாழுகிறார். அவருக்கு உலகிலேயே வாழும் வயதானவர் என்ற சாதனை படைக்க ஆசை. ஆனால் இவரது 75 வயது மகனான பாப்பு (ரிசி கப்பூர்) எல்லாம் முடிந்துவிட்ட ஒரு விரக்தி மனப்பான்மையில் வாழுகிறார்.

தாத்ரேயா தன் மகன் பாப்புவை முதியோர் இல்லம் அனுப்பாமல் இருக்க சில கட்டளைகள் விதிக்கிறார். ஒவ்வொரு கட்டளையாகத் தந்தை சொல்வதும் அதை மகன் சிரமப்பட்டு முடிப்பதும் என நகைச்சுவையாக படம் நகர்கிறது. இறுதிக் கட்டளை இருவரது வாழ்வின் சற்றே கசப்பான பக்கங்களைத் திறக்கிறது.

அவ்விருவருக்கும் இடையிலான உறவுச் சிக்கல்கள் தீர்ந்ததா 102 வயது தாத்ரேயாவின் அந்தக் கட்டளைகளால் மாறும் 75 மகன் பாப்பு வாழ்வு என்ன ஆனது என்பதே கதை முடிவு.

மேற்கோள்கள்
-----------

1. ↑  "Amitabh Bachchan to play centenarian in 102 Not Out - NDTV Movies". 11 October 2013. Archived from the original on 27 மே 2014. பார்க்கப்பட்ட நாள் 12 மே 2018.
2. ↑
3. ↑  "Paresh Rawal to play Amitabh Bachchan's son". Times of India.
4. ↑  "Big B, Rishi Kapoor to reunite after 26 years with 102 Not Out" (in en). *Deccan Chronicle*. 2017-05-19. .
5. ↑  Hungama, Bollywood (24 December 2013). "Amitabh Bachchan in 102 Not Out - Bollywood Hungama".
6. ↑  Frater, Patrick (2018-02-08). "Amitabh Bachchan, Rishi Kapoor to Star in ‘102 Not Out’ for Sony (EXCLUSIVE)" (in en-US). *Variety*. .
**இரினா சிலிக் (Iryna Tsilyk**  (துக்குரேனிய மொழி: Ірина Цллина; பிறப்பு 18 நவம்பர் 1982) என்பவர் உக்ரேனிய திரைப்படப் படைப்பாளி மற்றும் எழுத்தாளர் ஆவார். இவர் ஐரோப்பிய திரைப்பட அகாடமி மற்றும் உக்ரைனியன் பென் இன்டர்நேஷனல் ஆகியவற்றின் உறுப்பினர் ஆவார். இவர் 2020 சன்டான்ஸ் திரைப்பட விழாவில் "தி எர்த் இஸ் ப்ளூ அஸ் அன் ஆரஞ்சு" படத்திற்காக "டைரக்டரி அவார்ட் : வேல்ட் சினிமா டாக்குமன்டரி"யைப் பெற்றார்.

வாழ்க்கை வரலாறும் தொழிலும்
--------------------------

இரினா சைலிக் உக்ரேன் நாட்டின் கியேவில் பிறந்தார். கியேவில் உள்ள திரையரங்கு, ஒளிப்பதிவு, தொலைக்காட்சிகான தேசிய பல்கலைக்கழகத்தில் இவான் கார்பென்கோ-கேரி சும்மா கம் லாட் என்ற பெயரில் பட்டம் பெற்றார். அதன் பிறகு தற்போதுவரை இரினா திரைப்பட இயக்குநர் மற்றும் திரைக்கதை எழுத்தாளராக பணிபுரிந்து வருகிறார். மேலும் பெரும்பாலும் விருது பெற்ற படங்களான "தி எர்த் ஈஸ் புலூ ஏஸ் ஆன் ஆரஞ்சு "(பூமி ஒரு ஆரஞ்சு போல நீலமானது) , "ராக் , பேப்பர் , கிரானைட் "(பாறை, காகிதம், கையெறி குண்டு), "இன்விசிபல் பட்டாலியன் (கண்ணுக்கு தெரியாத பட்டாலியன்) போன்றவற்றில் பணிபுரிந்துள்ளார்.

மேலும், சைலிக் பல நூல்களை (கவிதை, உரைநடை, குழந்தைகளுக்கான புத்தகங்கள்) எழுதியுள்ளார். இவரது சில படைப்புகள் ஆங்கிலம், ஜெர்மன், பிரஞ்சு, போலந்து, லிதுவேனியன், செக், ருமேனியன், கற்றலான், ஸ்வீடிஷ், கிரேக்கம், இத்தாலியன், டேனிஷ் ஆகிய மொழிகளில் மொழிபெயர்க்கப்பட்டுள்ளன. ஜீப்ரா கவிதை திரைப்பட விழா , லெட்பரி கவிதை விழா , போசிஃபெஸ்டிவல் பெர்லின் , விலெனிகா சர்வதேச இலக்கிய விழா போன்ற பல்வேறு சர்வதேச இலக்கிய விழாக்கள் , பிராக், வியன்னா, லீப்ஜிக், பிராங்பேர்ட், வில்னியஸ் போன்ற பிற புத்தகக் கண்காட்சிகள் மற்றும் நிகழ்வுகளில் இடங்களில். போன்ற பல்வேறு சர்வதேச இலக்கிய விழாக்கள் மற்றும் நிகழ்வுகளில் கௌரவிக்கப் பட்டுள்ளது.

2020 நவம்பரில் உக்ரேனிய ஜனாதிபதி வலோதிமிர் ஜெலென்ஸ்கி இவருக்கு உக்ரைனின் சிறந்த கலைஞர் என்ற பட்டத்தை வழங்குவதாக அறிவிக்கபட்டது. அதற்கு இவர் "திரைப்பட இயக்கத்தில் எனது வாழ்க்கையை இப்போதுதான் தொடங்குகிறார்" மேலும் "தற்போதைய அரசாங்கத்தின் அநீதியான நடவடிக்கைகளால் திரையுலகைச் சேர்ந்த எனது சக ஊழியர்கள் பலர் மனம் புண்பட்டிருக்கும் நிலையில், நிச்சயமற்ற இந்தச் சூழ்நிலையில் இதுபோன்ற விருதுகளை மகிழ்ச்சியான மனதுடன் ஏற்றுக்கொள்வது பொருத்தமற்றது." என்று கூறி விருதை ஏற்க மறுத்துவிட்டார். சில நாட்களுக்குப் பிறகு, உக்ரைன் ஜனாதிபதி அலுவலகத்தின் அதிகாரப்பூர்வ இணையதளத்தில் இருந்து சிலிக்கிற்கு பட்டம் வழங்கிய ஆணை நீக்கபட்டது.

ஐரினா சிலிக் தனது குடும்பத்துடன் கியேவில் வசிக்கிறார். இந்த நேரத்தில், இரினாவின் கணவரான எழுத்தாளர் ஆர்டெம் செக் உக்ரேனிய ஆயுதப்படையில் பணியாற்றி வருகிறார். இரினாவும் இவர்களது மகன் ஆண்ட்ரியும் (2010 இல் பிறந்தவர்) கியேவில் தங்கியுள்ளனர். []

திரைப்படங்கள்
-------------

வெளியீடுகள்
-----------

### கவிதைகள்

### உரைநடை

### சிறுவர் நூல்கள்

மேற்கோள்கள்
-----------

வெளி இணைப்புகள்
---------------

1. 1 2
**மணிமாறன் சித்தார்த்** (Manimaran Siddharth பிறப்பு: சூலை 3,1998) இந்தியத் துடுப்பாட்ட வீரர் ஆவார். உள்ளூர்ப் போட்டிகளில் தமிழ்நாடு அணிக்காகவும், இந்தியன் பிரீமியர் லீக்கில் லக்னோ சூப்பர் ஜெயண்ட்ஸ் அணிக்காகவும் விளையாடுகிறார். இவர் ஓர் இடது கை வழமைச் சுழல் பந்து வீச்சாளராவார் .

உள்ளூர்ப் போட்டிகள்
-------------------

2019 நவம்பர் 22இல், சையத் முஷ்டாக் அலி கோப்பையில் தமிழ்நாடு அணிக்காக இருபது20 போட்டியில் அறிமுகமானார். 2019 திசம்பர் 9இல் ரஞ்சிக் கோப்பையில் முதல் தரத் துடுப்பாட்டப் போட்டியில் அறிமுகமானார். இவர் 20 பிப்ரவரி 2021இல் விஜய் அசாரே கிண்ணத்தில் பட்டியல் அ துடுப்பாட்டத்தில் அறிமுகமானார்.

இந்தியன் பிரீமியர் லீக்
-----------------------

2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக கொல்கத்தா நைட் ரைடர்ஸ் அணியால் இவர் வாங்கப்பட்டார். 2021 ஏலத்தில் டெல்லி கேபிடல்ஸ் அணியால் ஏலத்தில் எடுக்கப்பட்டார். காயம் காரணமாக இவருக்குப் பதிலாக *குல்வந்த் கெஜ்ரோலியா* நியமிக்கப்பட்டார்.

மேற்கோள்கள்
-----------

1. ↑  "Manimaran Siddharth". *ESPNcricinfo*. பார்க்கப்பட்ட நாள் 22 November 2019.
2. ↑  "Super League Group B, Syed Mushtaq Ali Trophy at Surat, Nov 22 2019". *ESPNcricinfo*. பார்க்கப்பட்ட நாள் 22 November 2019.
3. ↑  "Elite, Group B, Ranji Trophy at Dindigul, Dec 9-12 2019". *ESPNcricinfo*. பார்க்கப்பட்ட நாள் 9 December 2019.
4. ↑  "Elite, Group B, Indore, Feb 20 2021, Vijay Hazare Trophy". *ESPNcricinfo*. பார்க்கப்பட்ட நாள் 20 February 2021.
5. ↑  "IPL auction analysis: Do the eight teams have their best XIs in place?". *ESPNcricinfo*. பார்க்கப்பட்ட நாள் 20 December 2019.
6. ↑  "IPL 2021 auction: The list of sold and unsold players". *ESPNcricinfo*. பார்க்கப்பட்ட நாள் 18 February 2021.
7. ↑  "IPL 2021: Kulwant Khejroliya Replaces Injured Manimaran Siddharth In Delhi Capitals Squad". *NDTV Sports*. பார்க்கப்பட்ட நாள் 15 September 2021.

வெளி இணைப்புகள்
---------------

* கிரிக்கின்ஃபோவில் இருந்து விளையாட்டுவீரர் விபரக்குறிப்பு: மணிமாறன் சித்தார்த்
**வாராயோ வெண்ணிலாவே (*Vaaraayo Vennilaave*)** ஆர். சசிதரன் இயக்கத்தில் 2017 ஆம் ஆண்டு வெளிவந்த இந்தியத் தமிழ் காதல் திரைப்படமாகும். அபிஷேக் பிலிம்ஸ் தயாரிப்பில் கார்த்திக் ராஜா இசை அமைப்பில் 2017 ஆம் ஆண்டு இப்படம் வெளியானது. ஹரிப்ரியா, காவ்யா, தம்பி ராமையா, மற்றும் பலர் நடித்துள்ளனர். இப்படத்திற்கு ஒளிப்பதிவு செய்தவர் ராணா மற்றும் தொகுத்தவர்கள் விஜயன் மற்றும் கணேஷ்பாபு ஆவர்.

நடிகர்கள்
---------

தினேஷ், சத்யா, ஹரிப்பிரியா, சங்கதாரா, காவியா, தம்பிராமைய்யா, முருகதாஸ், சந்தானபாரதி, சரித்திரன், சோனியா, சரவணன், கானா பாலா.

கதைச்சுருக்கம்
--------------

மிகவும் பணக்கார வாலிபன் தினேஷ். ஒரு வேலையின் காரணமாக சென்னையில் இருந்து கேரளாவிற்கு பயணம் செய்கிறான். அப்போது மிகவும் அழகான பெண் ஒருத்தியை சந்திக்கிறான் தினேஷ். அதன் பின்னர் அவள் வசம் காதல் கொள்கிறான்.

தயாரிப்பு
---------

அட்டகத்தி திரைப்படத்தின் வெற்றிக்கு பின்னர் கதாநாயகனாக தனது இரண்டாவது படத்தை தேர்வு செய்தார் அட்டகத்தி தினேஷ். இந்தப் படம் அறிமுக இயக்குனர் ஆர் சசிதரனால் இயக்கப்பட்டது. துவக்கத்தில் திருக்குமரன் என்டர்டெயின்மென்ட் சி. வி. குமாரால் இப்படம் தயாரிக்கப்பட்டது. ஆனால் பின்னாளில் அவர் இந்தப் படத்தை விட்டு விலகினார். விக்ரமன் இயக்கத்தில் வெளிவந்த *நினைத்தது யாரோ* என்ற படத்தை தயாரித்த அபிஷேக் பிலிம்ஸ் இந்த படத்தையும் தயாரித்தது. சந்தான பாரதி, சரித்திரன், சோனியா, சரவணன் மற்றும் கானா பாலா ஆகியோர் நடித்துள்ளனர்.

இந்தத் திரைப்படத்திற்கு இசை அமைத்தவர் கார்த்திக் ராஜா. பாடல்களுக்கு வரிகளை எழுதியது பா. விஜய் மற்றும் கபிலன் (கவிஞர்). ஒளிப்பதிவு செய்தது ராணா. கலை இயக்கம் செய்தது ராமலிங்கம் மற்றும் சண்டைக் காட்சிகளை இயக்கியது மைக்கேல்.

இசை
---

இந்தப்படத்தின் பின்னணி மற்றும் பாடல்களுக்கு இசை அமைத்தவர் கார்த்திக் ராஜா.

பாடல்களுக்கு வரிகள் எழுதியது பா. விஜய் மற்றும் கபிலன்.

பாடல்களின் பாட்டியல்| ட்ராக் | பாடல் |
| --- | --- |
| 1 | என் காதல் |
| 2 | என் காதல் (மறுமுறை) |
| 3 | கண்ணாடி பார்க்காம |
| 4 | அம்பானி பொண்ணு |
| 5 | உன்னிடம் ஒன்றை |
| 6 | உயிர் என்னும் |
| 7 | இந்த ஐலேசா |

மேற்கோள்கள்
-----------

1. ↑  "http://www.tamilstar.com". Archived from the original on 2019-03-29. பார்க்கப்பட்ட நாள் 2019-03-29. `{{cite web}}`: External link in ``|title=`` (help)
2. ↑  "http://www.indiaglitz.com". `{{cite web}}`: External link in ``|title=`` (help)
3. ↑  "http://www.vuin.com". Archived from the original on 2013-10-02. பார்க்கப்பட்ட நாள் 2019-03-29. `{{cite web}}`: External link in ``|title=`` (help)
4. ↑  "http://tamilwire.net". `{{cite web}}`: External link in ``|title=`` (help)
5. ↑  "http://reviews.in.88db.com". `{{cite web}}`: External link in ``|title=`` (help)
[*தொடர்பிழந்த இணைப்பு*]
6. ↑  "http://minbimbangal.com". `{{cite web}}`: External link in ``|title=`` (help)
[*தொடர்பிழந்த இணைப்பு*]

வெளி-இணைப்புகள்
---------------

*
***ஒரு விரல் கிருஷ்ணா ராவ்*** (*Oru Viral Krishna Rao*) என்பவர் இந்தியத் திரைப்பட நடிகராவார். இவர் தமிழ்த் திரைப்படங்களில் நகைச்சுவை நாயகனாக நடித்துள்ளார். கலைமாமணி விருது இவருக்கு தமிழக அரசு வழங்கியுள்ளது. 1965ல் ஒரு விரல் எனும் தமிழ் திரைப்படத்தில் நடித்தமையால், ஒரு விரல் கிருஷ்ணா ராவ் என்று அறியப்படுகிறார். இவர் 600க்கும் அதிகமான தமிழ், தெலுங்குத் திரைப்படங்களில் நடித்துள்ளார்.

தொலைக்காட்சி
------------

வண்ணக் கோலங்கள் தொலைக்காட்சித் தொடரில் நடித்துள்ளார். (1986)
இவர் 16 ஆகஸ்ட் 2002 அன்று தனியார் மருத்துவமனையில் உடல் நலக்குறைவால் இறந்தார்.

மேற்கோள்கள்
-----------

1. 1 2 3  "Tamil actor Krishna Rao dead". *தி டைம்ஸ் ஆஃப் இந்தியா*. 16 August 2002 இம் மூலத்தில் இருந்து 4 July 2015 அன்று. பரணிடப்பட்டது... பார்த்த நாள்: 21 November 2016.
2. ↑  ராண்டார் கை (15 September 2012). "Oru Viral 1965". *தி இந்து* இம் மூலத்தில் இருந்து 16 October 2016 அன்று. பரணிடப்பட்டது... பார்த்த நாள்: 21 November 2016.
3. ↑

வெளியிணைப்புகள்
---------------

* ஐ.எம்.டி.பி இணையத்தளத்தில் Oru Viral Krishna Rao
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Battersia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

பேட்டர்சியா என்பது Scrophulariaceae குடும்பத்தைச் சேர்ந்த [[பாசி]] வகையாகும் .

தாவரவியலாளரும், 1902 ஆம் ஆண்டில் "A catalogue of the British Marine algae" என்ற புத்தகத்தின் ஆசிரியருமான எட்வர்ட் ஆர்தர் லியோனல் பேட்டர்ஸ் (1860-1907) நினைவாக பேட்டர்சியாவின் பேரினம் பெயரிடப்பட்டது.

இப்பெரினத்தினுள் அடங்கும் இனங்கள் ஐரோப்பா மற்றும் வட அமெரிக்காவில் காணப்படுகின்றன.

1. 1 2  "Battersia Reinke ex Batters, 1890". *www.gbif.org* (in ஆங்கிலம்). பார்க்கப்பட்ட நாள் 13 April 2021.
2. ↑  Burkhardt, Lotte (2022) (in German) (pdf). *Eine Enzyklopädie zu eponymischen Pflanzennamen*. Berlin: Botanic Garden and Botanical Museum, Freie Universität Berlin. doi:10.3372/epolist2022. பன்னாட்டுத் தரப்புத்தக எண்:978-3-946292-41-8.. பார்த்த நாள்: 27 January 2022.
**ஜவலாகர் உமா தேவி** (*Javalakar Uma Devi*) (பிறப்பு: செப்டம்பர் 26,1959) இந்தியா ஆந்திரப் பிரதேச உயர் நீதிமன்றத்தின் நீதிபதி ஆவார். இவர் உயர்நீதிமன்ற நீதிபதிகளை விமர்சித்த சமூக ஊடக பதிவுகளை விசாரிக்க மத்திய புலனாய்வுப் பிரிவிற்கு (இந்தியாவின் கூட்டாட்சி புலனாய்வு நிறுவனம்) உத்தரவிட்ட 2020ஆம் ஆண்டு வழக்கு அடிப்படையில் பொதுமக்களின் கவனத்தை ஈர்த்தார். மேலும் ஆந்திரப் பிரதேச காவல்துறை நீதித்துறையைத் தாக்க அரசியல் பிரமுகர்களுடன் ஒத்துழைத்ததாகவும் குற்றம் சாட்டினார்.

வாழ்க்கை
--------

உமா தேவி 1959ஆம் ஆண்டில் ஆந்திராவின் அனந்தபூரில், ஜவலாகர் ஞானோபா ராவ் மற்றும் ஜவலாகர் துளசிபாய் ஆகியோருக்கு மகளாகப் பிறந்தார். 1982ஆம் ஆண்டில் அனந்தபூரில் உள்ள சிறீ சத்ய சாய் உயர் கல்வி நிறுவனத்தில் வணிகத்தில் இளங்கலை பட்டமும், 1986ஆம் ஆண்டில் அனந்தாப்பூரில் உள்ள சிறீ கிருஷ்ணதேவராய பல்கலைக்கழகத்தில் சட்டத்தில் இளங்கலைப் பட்டமும் பெற்றார். சிதம்பரம், அண்ணாமலை பல்கலைக்கழகத்தில் சட்டத்தில் முதுகலைப் பட்டமும் பெற்றார்.

தொழில்
------

உமா தேவி 1986ஆம் ஆண்டில் ஆந்திரப் பிரதேச வழக்கறிஞர் கழகத்தில் சேர்ந்தார். ஆரம்பத்தில் அனந்தபூரில் உள்ள மாவட்ட நீதிமன்றங்களில் பயிற்சி பெற்றார். 1996ஆம் ஆண்டில் மாவட்ட நீதிபதியாக நியமிக்கப்பட்ட இவர், கர்னூல், மதனப்பள்ளி, வாரங்கல், விசாகப்பட்டினம் மற்றும் ஐதராபாத்து உள்ளிட்ட பல இடங்களில் மாவட்ட முதன்மை நீதிபதியாக பணியாற்றியுள்ளார். இவர் ஐதராபாத்தில் உள்ள சிறிய பிரச்சனைகளுக்கான நீதிமன்றத்தின் தலைமை நீதிபதியாக நியமிக்கப்பட்டார்.

சனவரி 2017 அன்று, இவர் ஆந்திரப் பிரதேச உயர் நீதிமன்றத்தில் நீதிபதியாக நியமிக்கப்பட்டார்.

காங்கிரசு கட்சி உறுப்பினர்கள் ஆந்திரப் பிரதேச நீதித்துறையை சமூக ஊடகங்களில் விமர்சித்ததைத் தொடர்ந்து, அக்டோபர் 2020இல், உமா தேவி மற்றும் மற்றொரு நீதிபதி ராகேஷ் குமார் ஆகியோர் இந்தியாவின் புலனாய்வு நிறுவனமான மத்திய புலனாய்வுப் பிரிவு (சிபிஐ) க்கு இந்த சமூக ஊடக பதிவுகளை ஆய்வு செய்யுமாறு உத்தரவிட்டனர். தேவி மற்றும் குமார் ஆகியோர் இரண்டு மாதங்களில் முதல் தகவல் அறிக்கை தாக்கல் செய்ய உத்தரவிட்டனர். அதாவது குற்றவியல் செயல்முறையைத் தொடங்கும் ஒரு காவல்துறை ஆவணம், இந்த சமூக ஊடக இடுகைகளை உருவாக்கும் நபர்களுக்கு எதிராகத் தயாரிக்க உத்தரவிட்டார்.தேவி மற்றும் குமார் ஆகியோர் இந்த விமர்சனங்களை "குடியரசு தத்துவத்திற்கு ஆபத்தானது" என்று விவரித்தனர். இந்த உத்தரவு பரவலாக அறிவிக்கப்பட்டது.

மேற்கோள்கள்
-----------

1. 1 2 3 4  "Hon'ble Mrs. Justice J. Uma Devi". *Andhra Pradesh High Court*.
2. ↑  "Andhra Pradesh HC orders CBI probe over social media posts against the Judiciary". *The New Indian Express*. பார்க்கப்பட்ட நாள் 2020-11-03.
3. ↑  "Andhra HC orders CBI probe into anti-judiciary remarks by YSRCP leaders". *mint* (in ஆங்கிலம்). 2020-10-12. பார்க்கப்பட்ட நாள் 2020-11-03.
4. ↑  Service, Tribune News. "Andhra Pradesh HC orders CBI probe into social media comments by YSRCP leaders". *Tribuneindia News Service* (in ஆங்கிலம்). பார்க்கப்பட்ட நாள் 2020-11-03.
5. ↑  "Andhra HC orders CBI to act against YSR leaders, others who attacked judges on social media". *Hindustan Times* (in ஆங்கிலம்). 2020-10-12. பார்க்கப்பட்ட நாள் 2020-11-03.
6. ↑  "Andhra Pradesh HC Says Persons in High Posts 'Waging War' Against Judiciary, Orders CBI Probe". *The Wire*. பார்க்கப்பட்ட நாள் 2020-11-03.
7. ↑  PTI (2020-10-13). "Andhra Pradesh HC orders CBI probe into posts against judges on social media". *ThePrint* (in அமெரிக்க ஆங்கிலம்). பார்க்கப்பட்ட நாள் 2020-11-03.
இருபரிமாண வடிவத்தைச் சுற்றி அமையும் தூரம் அல்லது ஏதாவது ஒன்றைச் சுற்றி அமையும் தூரத்தின் அளவு; எல்லையின் நீளம்.
வடிவவியலில், ஏதேனும் ஒரு பரப்பைச் சுற்றி அமையும் பாதை, அப்பரப்பின் **சுற்றளவு** (*perimeter*) எனப்படும். *பெரி* (சுற்றி) மற்றும் *மீட்டர்* (அளவு) என்ற கிரேக்கமொழிச் சொற்களிலிலிருந்து ஆங்கிலத்தில் *பெரிமீட்டர்* எனப் பெயரிடப்பட்டுள்ளது. சுற்றளவு என்ற சொல் ஒரு பரப்பைச் சுற்றி அமைந்த பாதையை அல்லது அப்பாதையின் நீளத்தைக் குறிப்பதற்கு பயன்படுகிறது. வட்டமான பரப்பின் சுற்றளவு அதன் பரிதி (circumference) எனப்படும்.

நடைமுறைப் பயன்பாடுகள்
---------------------

 செவ்வகத்தின் சுற்றளவு காணும் வாய்ப்பாடு.
1 அலகு ஆரமுள்ள வட்டத்தின் சுற்றளவு 2π, இது வட்டம் ஒருமுறை சுற்றும்போது கடக்கும் தூரம்.
சுற்றளவு காணல், நடைமுறையில் நிறைய பயன்பாடுகளுடையது.

* ஒரு தோட்டத்தைச் சுற்றி அமைக்க வேண்டிய வேலியின் நீளத்தைக் கணக்கிட அத்தோட்டத்தின் சுற்றளவு தேவைப்படுகிறது.
* ஒரு வட்ட வடிவமான சக்கரத்தின் சுற்றளவு அச்சக்கரமானது ஒருமுறை சுழன்றால் செல்லக்கூடிய தூரத்தைத் தருகிறது.
* ஒரு உருளைவடிவக் கண்டில் சுற்றப்பட்டுள்ள கம்பியின் நீளம் அக்கண்டின் சுற்றளவுடன் தொடர்புடையது.

வாய்ப்பாடு
----------

n-பக்க பலகோணத்தின் சுற்றளவு அப்பலகோணத்தின் (1st, 2nd, 3rd,4th... n-th) பக்கங்களின் நீளங்களின் கூடுதலாகும்.

பொதுவான வடிவங்களின் சுற்றளவு காணும் வாய்ப்பாடு:

{\displaystyle \int \_{0}^{L}\mathrm {d} s}
இங்கு {\displaystyle L} , பாதையின் நீளம்.

{\displaystyle ds} நுண்ணிய சிறுகோட்டின் அளவு.

ஒரு குறிப்பிட்ட வடிவத்தின் சுற்றளவு காணும்போது இவற்றின் மதிப்புகள் இயற்கணித வடிவில் இருத்தல் வேண்டும்

{\displaystyle n} பரிமாண யூக்ளிடின் வெளியில், கனஅளவுகளைச் சுற்றியமையும் மீமேற்பரப்புகளின் சுற்றளவு போன்ற உயர் அளவிலானவைகளை *காக்கியோபோலியின் கணக் கோட்பாடில்*(Caccioppoli set) காணலாம்.

மேலும் பார்க்க
--------------


The Wikibook *Geometry* மேலதிக விவரங்களுள்ளன: ***Perimeters, areas and volumes***

The Wikibook *Geometry* மேலதிக விவரங்களுள்ளன: ***Arcs***

The Wikibook *Geometry* மேலதிக விவரங்களுள்ளன: ***Perimeter and Arclength***

வெளி இணைப்புகள்
---------------

* Weisstein, Eric W. "Perimeter", *MathWorld*.
* Weisstein, Eric W. "Semiperimeter", *MathWorld*.
**றயினே** (*Rheine*, இடாய்ச்சு: [ˈʁaɪnə]  ( கேட்க)) என்பது செருமனியில் இசுதைன்பூர்த் மாவட்டத்தில் அமைந்திருக்கும் ஒரு நகரம். எம்ஸ் நதி அருகே அமைந்திருக்கும் இந்நகரம் மாவட்டத்தின் மிகப்பெரிய நகரமாகும். இறையினே வான்படைத்தளம் இங்கு அமைந்துள்ளது. 77,893 பொதுமக்கள் வாழ்கின்றனர் (திசம்பர் 2022).

றயினேயின் பெயர் வடிவங்கள்
-------------------------

றயினேயை "இறையினே"; "றயின"; "இறைனே"; "றைனே"; "றைனெ" என்றும் கூறுலாம்.

றயினேயில் உள்ளே தமிழர்கள்
-------------------------

இலங்கையின் உள்நாட்டுப் போர் காரணமாக இந்த நகரத்தில் உள்ள ஏராளமான தமிழர்கள் இங்கு வந்தனர். எனவே, அவர்களில் பெரும்பாலானோர் ஈழத் தமிழ் வம்சாவளியைச் சேர்ந்தவர்கள்.

(இந்த தளத்தில் ஈழத்தமிழ் பேச்சுவழக்கு பயன்படுத்தப்பட வேண்டும்)

### உருவாகிய குழுக்கள்

#### சங்கங்கள்

##### யேர்மன் தமிழ் கலாச்சார விளையாட்டுக் கழகம் இறைனே (Deutsch-Tamilischer Kultur- und Sportverein Rheine e.V. - DTKSV)

1991ம் ஆண்டில் இவ் சங்கம் உருவாக்கியது.

##### தமிழாலயம் றைனெ (Thamilalayam Rheine)

புலம்பெயர்ந்த தமிழர்களுக்கு தமிழ் கற்க வகுப்புகள் இங்கே ஒவ்வொரு சனிக்கிழமை நடைபெறும்.

#### ஆலயங்கள்

##### இறைனீச்சுவர பெருமான் திருக்கோயில் (Rheineechchuram அல்லது Rheinesvara)

இவ்வாலயத்தில் சோபகிருது வருடம் ஆவணித்திங்கள் 25ம் நாள் 10-09-2023 ஞாயிற்றுக்கிழமை ஏகாதசி திதியும் புனர்பூச நக்ஷத்திரமும் சிம்ம இலக்கணமும் சித்த யோகமும் கூடிய சுபமுஹூர்த்த வேளை முற்பகல் 10:15 முதல் 11:49 வரை உள்ள சுபமுஹூர்த்த வேளையில் எம் பெருமானிற்கும் எனயை பரிவார மூர்த்திகளுக்கும் திருக்குட திருமுழுக்கு விழா நடைபெற்றது.

###### இறைனீச்சுரப் பதிகம்

காலையிளம் பரிதியெழக் கண்மலரப் பூமரங்கள், சோலையெலாம் புள்ளினங்கள் சுருதியுடன் இசைபாட, காதலாராய்ப் பக்தர்குழாம் கசிந்துருகித் துதிபாட, போதெழுந்தாய் அருள்சுரக்க இறைனீச்சுரத தானே!
ஒரு கம்போடியச் சிறுவன் சம்போரை வாசிக்கிறான்.
***சாம்போர்*** (Samphor) ( கெமர்: សំភោរ  ; *சாம்போ* என்றும் ரோமானியப்படுத்தப்பட்டது ) என்பது கம்போடியாவைச் சேர்ந்த ஒரு சிறிய, 2-தலை பீப்பாய் வடிவ இசைக்கருவியாகும். இது தோராயமாக .35 மீட்டர் அகலமும் .5 மீட்டர் நீளமும் கொண்டது. இரண்டு தலைகளைக் கொண்டுள்ள இரு கைகளாலும் இசைக்கப்படுகிறது.  இசைக்கலைஞரின் திறனைப் பொறுத்து, இதில் 8 வெவ்வேறு சுருதிகளை உருவாக்க முடியும்.  இது இசுராலையுடன் இணைந்து குத்துச்சண்டை போட்டிகளிலும் இசைக்கப்படுகிறது. சாம்போர் தாய்லாந்தில் பயன்படுத்தப்படும் தபோனுக்கு ஒப்பானது .

ஒரு மரத்தை துளையிட்டு பீப்பாய் வடிவத்தில் ஒரு சாம்போர் தயாரிக்கப்படுகிறது.  இரண்டு முனைகளும் கன்று தோலால் மூடப்பட்டிருக்கும். தோல் அல்லது பிரம்பு கீற்றுகளால் இறுக்கப்படுகிறது.  வெவ்வேறு தாளங்களை வெளிப்படுத்த இதன் ஒரு பகுதி மற்றொன்றை விட பெரியதாக வடிவமைக்கப்படுகிறது.  பாரம்பரியமாக, தயாரிப்பாளர் அரிசி மற்றும் சாம்பலில் செய்யப்பட்ட கலவையைப் பயன்படுத்துவதன் மூலம் ஒவ்வொரு தலையையும் மெருகேற்றுகிறார்.  தோலின் தலையை சரிசெய்யும் சுருதி சாம்பல் தடிமனான அடுக்குடன் குறைவாக மாறும். 

இசைக் கலைஞர் நான்கு வித்தியாசமான தாளங்களைப் பயன்படுத்துகிறார். இந்த நான்கு ஒலிகளுக்கும் "திங், திப், தியோங், தப் என கம்போடியப் பெயர் உண்டு.

சான்றுகள்
---------

1. 1 2 3  Khean, Yun; Dorivan, Keo; Lina, Y; Lenna, Mao. *Traditional Musical Instruments of Cambodia*. Kingdom of Cambodia: United Nations Educational, Scientific and Cultural Organization. பக். 226. .
2. 1 2 3 4 5  "Skor". *angelfire.com*. பார்க்கப்பட்ட நாள் 27 October 2018.
3. ↑  "Skor". *angelfire.com*. பார்க்கப்பட்ட நாள் 27 October 2018."Skor". *angelfire.com*. Retrieved 27 October 2018.

வெளி இணைப்புகள்
---------------

* Video showing modern performance of "Apsara dance" music, with Pin harp, samphor drum (on table) and skor thom drums (on floor).
* Sampo at UMBC.edu. Photo of Master musician, Sum Tath.